
MD–4201, or. Ştefan Vodă, str. Libertăţii, nr. 1, tel. (242) 226-50, tel/fax (242) 234-10, 
e-mail: consiliul.raional-stefan-voda@apl.gov.md, web: www.stefan-voda.md

DECIZIE nr. 5/ 

Cu privire la modificarea 
Contractului de comodat nr. 1 din 17 aprilie 2009

     În vederea asigurării cadrului juridic necesar utilizării bunului imobil proprietate publică a raionului Ștefan Vodă, în contextul implementării Deciziei Consiliului raional Ștefan Vodă nr. 6/19 din 16 decembrie 2025 privind transmiterea în comodat a unui spațiu către IMSP Centrul de Sănătate Ștefan Vodă pentru amplasarea Serviciului ftiziopneumologic în incinta IMSP Spitalul Raional Ștefan Vodă,
     în conformitate cu prevederile art. 3, 4 și 10 alin. (4) din Legea nr. 523/1999 cu privire la proprietatea publică a unităților administrativ-teritoriale;
     în temeiul art. 43 alin. (1) lit. c) și d), art. 46 și art. 77 alin. (2) din Legea nr. 436/2006 privind administrația publică locală, Consiliul raional Ștefan Vodă DECIDE:

     1. Se modifică pct. 1.1 din Contractul de comodat nr. 1 din 17 aprilie 2009, încheiat între Consiliul raional Ștefan Vodă și IMSP „Spitalul Raional Ștefan Vodă”, prin expunerea acestuia în următoarea redacție:
     1.1. ,,Obiectul contractului îl constituie o parte din construcția cu nr. cadastral 8501213.123.01, situată în raionul Ștefan Vodă, orașul Ștefan Vodă, str. Nicolae Testemițanu nr. 1, cu destinația de clădire publică și administrativă, având suprafața de 6 055,2 m² din suprafața totală de 6 256,2 m², conform planului anexat la prezentul contract.”
    2. Se împuternicește președintele raionului Ștefan Vodă, dna Olga Luchian, să semneze acordul adițional la Contractul de comodat menționat la pct. 1 din prezenta decizie.
    3. Executarea prezentei decizii se pune în sarcina dnei Cristina Vremere, specialist principal în cadrul Aparatului președintelui raionului.
    4. Controlul asupra executării prezentei decizii se atribuie președintelui raionului, dnei Olga Luchian.
    5. Prezenta decizie poate fi contestată prin depunerea unei cereri prealabile la autoritatea emitentă, cu sediul în or. Ștefan Vodă, str. Libertății nr. 1, în termen de 30 de zile de la data comunicării, în conformitate cu prevederile Codului administrativ al Republicii Moldova nr. 116/2018.
   6. Prezenta decizie se publică în Registrul de stat al actelor locale și pe pagina web oficială a Consiliului raional Ștefan Vodă, comunică instituțiilor și persoanelor nominalizate.

Preşedintele şedinţei                                                                        
Contrasemnează: 
Secretarul Consiliului raional                                                                            
Anexa nr.1 
la Decizia Consiliului raional Ştefan Vodă
nr. x/x din      2026


Planul-schemă a Bunului (încăperilor) cu suprafața exclusă de 201,0 m2, calculat din suprafața de 6256,2  m2,
 bunul imobil cu nr. cadastral 8501213.123.01, Clădire publică și administrativă,
situat în r-nul Ștefan Vodă, or. Ștefan Vodă str. Nicolae Testemițanu, 1
administrat de Consiliul raional Ștefan Vodă.

